Rīgā, 2023.gada 19.decembrī

Mārupes novada Skultes sākumskolas izglītojamo vecākiem

Cienījamie vecāki!

Paldies Jums par sniegto atbalstu izglītības iestādes akreditācijā un izglītības iestādes vadītājas profesionālās darbības novērtēšanas procesā! Esam pateicīgi tiem vecākiem, kuri piedalījās intervijās ar akreditācijas ekspertu komisiju, kā arī visiem vecākiem, kuri atbalsta skolas ikdienas darbu. Šobrīd, kad akreditācija ir noslēgusies, vēlamies Jūs informēt par tās rezultātiem.

Apkopojot visu iegūto informāciju, akreditācijas ekspertu komisija savā ziņojumā ir paudusi šādus secinājumus:

1. Mārupes novada Skultes sākumskola ir akreditējama uz 6 gadiem, apliecinot, ka tās darbība atbilst optimālam kvalitātes līmenim. Vērtējot kvalitātes jomas “Atbilstība mērķiem”, ,,Kvalitatīvas mācības”, “Iekļaujoša vide”, “Laba pārvaldība” kopējais kvalitātes līmenis katrā no jomām ir “labi” [[1]](#footnote-1), kas nozīmē, ka izglītības iestāde ievieš nepieciešamās pārmaiņas un ņem vērā mūsdienu prasības, iestādes vadītājai ir zināšanas, kompetences un izpratne par aktuālajiem izglītības attīstības un kvalitātes jautājumiem:

|  |  |
| --- | --- |
| **Joma** | **Kvalitātes vērtējuma līmenis** |
| **Atbilstība mērķiem** | **Labi** |
| **Kvalitatīvas mācības** | **Labi** |
| **Iekļaujoša vide** | **Labi** |
| **Laba pārvaldība** | **Labi** |

1. Mārupes novada Skultes sākumskolas stiprā puse ir iestādē izveidotā labvēlīgā, ģimeniskā vide, kurā tiek veicināta visu iesaistīto sadarbība, iespēju robežās nodrošinot izglītojamiem individuālu pieeju, kas veicina izglītojamo individuālās izaugsmes dinamiku un personības attīstību.
2. Kā svarīgākos turpmākajos gados izglītības iestādei veicamos darbus akreditācijas ekspertu komisija ir noteikusi mācību procesā īstenot diferenciāciju un individualizāciju, nodrošināt pāreju no pedagogcentrēta uz izglītojamo centrētu mācību procesu, pilnveidot un dažādot atgriezeniskās saites sniegšanu ikdienas mācību procesā, veikt mērķtiecīgu pedagogu mācību stundu vērošanu par pedagogu profesionālās kompetences pilnveides kursos apgūtā ieviešanu ikdienas mācību un audzināšanas procesā, kā arī ir ieteikts pilnveidot pedagogu zināšanas un izpratni par formatīvo vērtēšanu, tās mērķiem un veidiem.

Akreditācijas ekspertu komisija, veicot savu darbu, izmantoja šādas metodes:

* 1. Intervijas un sarunas ar izglītības iestādes vadītāju, vadītājas vietniekiem, pedagogiem, izglītības iestādes dibinātāja pārstāvjiem, izglītojamo vecākiem, atbalsta personālu.
	2. 11 mācību stundu un 2 rotaļnodarbību vērošana.
	3. Izglītības iestādes apskate kopā ar iestādes vadītāju un vadītājas vietnieku.
	4. Dokumentu un informācijas analīze (izglītības iestādes pašnovērtējuma ziņojums, izglītības iestādes attīstības plāns, ikgadējais darba plāns, izglītojamo mācību sasniegumu vērtēšanas kārtība, skolvadības sistēmas *E–klase* izpēte, audzināšanas darba prioritātes trīs gadiem un to izvērtējums, Valsts izglītības informācijas sistēmā pieejamie dati, iekšējās kārtības noteikumi, tīmekļa platformas Edurio aptaujas rezultāti).
	5. Situāciju analīze par pedagoģijas un izglītības iestādes aktuālās darbības jautājumiem.
	6. Tīmekļvietnes un komunikācijas sociālajos medijos izpēte.

Novēlu Jums sekmīgu turpmāko sadarbību ar izglītības iestādes vadību un pedagogiem!

Akreditācijas ekspertu komisijas vadītāja Sandra Zagorska

1. Izglītības iestādes darbību un iestādes vadītāja profesionālo darbību vērtē piecos kvalitātes vērtējuma līmeņos: “nepietiekami”; “jāpilnveido”; “labi”; “ļoti labi”; “izcili”. [↑](#footnote-ref-1)